Základná škola, Komenského 13, Sabinov

# PREVÁDZKOVÝ PORIADOK

**a**

**VNÚTORNÝ REŽIM ŠKOLY**

v čase mimoriadnej situácie platný od 01.06.2020

Dodatok k Školskému poriadku

**Prerokovaný Pedagogickou radou školy dňa 28.05.2020**

**Mgr. Peter Haas**

riaditeľ školy

**Obsah**

Čl.1 Základné ustanovenia 3

Čl.2 Prevádzka a vnútorný režim školy 4

* 1. [Organizácia vyučovania 4](#_TOC_250004)
	2. [Personálne zabezpečenie prevádzky školy 4](#_TOC_250003)
	3. [Ranný zdravotný filter 5](#_TOC_250002)
	4. [Organizácia výchovno-vzdelávacieho procesu 5](#_TOC_250001)

Čl.3 Základné povinnosti zákonných zástupcov 6

[3.1 Povinnosti zákonných zástupcov 6](#_TOC_250000)

Čl.4 Opatrenie školy kvôli prevencii nákazy COVID-19 7

Čl.5 Stravovanie v školskej jedálni 8

Čl.6 Záverečné ustanovenia. 9

Základná škola, Komenského 13, Sabinov

**čl. 1**

**Základné ustanovenia**

1. Minister školstva, vedy, výskumu a športu podľa § 150 ods. 8 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020 **obnovuje školské vyučovanie**, ak tak rozhodne zriaďovateľ v základných školách na účel výchovy a vzdelávania žiakov prvého až piateho ročníka a na účel konania komisionálnych skúšok.
2. Úrad verejného zdravotníctva Slovenskej republiky v nadväznosti na zlepšenie epidemiologickej situácie v súvislosti s COVID-I9 v Slovenskej republike a v súlade s postupným plánom otvárania prevádzok vydal opatrenie, ktorým umožnil otvorenie zariadení pre deti a mládež podľa §24 Zákona 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. Protiepidemické opatrenia sú upravené v usmerneniach Ministerstva školstva, vedy a výskumu a športu SR, Ministerstva práce, sociálnych vecí a rodiny SR a Úradu verejného zdravotníctva Slovenskej republiky.
3. Dňa 18. mája 2020 Ministerstvo školstva, vedy, výskumu a športu SR zverejnilo oficiálne dokumenty o tzv. návrate do škôl od 1. 6. 2020.
4. Riaditeľ Základnej školy Komenského 13, v Sabinove (ďalej len „škola“) vydáva na základe § 153 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov prevádzkový poriadok a vnútorný režim školy.
5. Dokument schválila pedagogická rada 28.05.2020 a je platný od 1. júna 2020 do konca školského roka 2019/2020.
6. Dokument je verejne prístupný v administratívnej časti školy a na webovej stránke školy.

**čl. 2**

**Prevádzka a vnútorný režim školy**

## Organizácia vyučovania

* Budova školy je v pracovných dňoch otvorená od 7.00 hod. do 16.00 hod .
* Do školskej budovy vchádzajú žiaci nasledovne:

### 7:00 hod. – 1. ročník malá budova /MB/

**7:00 hod. – 2. ročník malá budova**

**7:00 hod. – 3. ročník malá budova/ hlavná budova /HB/**

**7:00 hod. – 4. ročník HB – vedľajší vchod**

**7:00 hod. – 5. ročník HB – hlavný vchod**

* Žiaci 1.A, 1.B, 1.C, 2.A končí vyučovanie 11:25 hod
* Žiaci 2.B, 3.A,B,C končí vyučovanie 12:00 hod.
* Žiaci 4.A,B končí vyučovanie 12:30 hod.
* Žiaci 5.A,B,C končí vyučovanie 13:00 hod.
* Školský klub detí je v prevádzke pre žiakov 1. – 4. ročníka od 11:25 hod. do

16:00 hod.

* V triede je maximálne 20 žiakov.
* Vytvorená trieda/skupina sa nebude meniť, aj keď počet žiakov klesne. V prípade nízkych počtov žiakov k zmene v skupine príde až v nasledujúcom týždni.

### Nový žiak v priebehu týždňa neprichádza do triedy/skupiny v hociktorý deň, ale až v nasledujúcom týždni od pondelka.

* Budova školy sa zatvára o 7:50 hod. Ak žiak prichádza do budovy školy neskôr, využije zvonček a služba mu príde otvoriť.

## Personálne zabezpečenie prevádzky školy

* Výchovno-vzdelávaciu činnosť zabezpečujú pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID

–19.

* Ostatné činnosti v škole (najmä upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID - 19.
	+ V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.

## Ranný zdravotný filter

* + - Riaditeľ školy zabezpečí **každodenný** ranný zdravotný filter každej triedy pedagogickým zamestnancom alebo iným povereným zamestnancom.
		- Pedagogický zamestnanec danej triedy má rúško alebo štít a rukavice.
		- Pri príchode žiaka do školy pedagogický zamestnanec vo vestibule školy odmeria žiakovi teplotu (do 37,2°C) a dá pokyn žiakovi vydezinfikovať si ruky. Následne žiak prechádza do šatne, prezuje sa a odchádza do triedy. Žiak je povinný mať rúško.
		- V prvý deň žiak odovzdá učiteľovi Vyhlásenie o svojom zdravotnom stave podpísané rodičom.
		- V šatni a na chodbách školy sú zabezpečené dozory ďalšími pedagogickými zamestnancami.

## Organizácia výchovno-vzdelávacieho procesu

* + - Účasť žiakov na vyučovaní je dobrovoľná. Z dôvodu neúčasti všetkých žiakov na vyučovaní škola nepokračuje vo vzdelávaní podľa školského vzdelávacieho programu.
		- V platnosti je Usmernenie ŠŠI podľa ktorého sa vyučuje troma spôsobmi:
1. blokový/tematický spôsob vzdelávania;
2. kombinácia blokového/tematického spôsobu vzdelávania s hodinovou organizáciou vyučovania;
3. hodinová organizácia vyučovania.

### Písomné a ústne skúšanie žiakov sa nerealizuje do konca školského roka.

* + - Žiak sa hodnotí slovne, nie klasifikáciou.
		- Pedagogickí zamestnanci zabezpečujú vyučovanie a výchovné aktivity pre žiakov 1. – 5. ročníka.
		- Žiaci 1. – 5. ročníka, ktorí nenastúpili do školy sa naďalej učia dištančnou formou.
		- Žiaci 6. – 9. ročníka pokračujú naďalej v dištančnom vzdelávaní so zameraním na hlavné vzdelávacie oblasti.
		- Pedagogickí zamestnanci môžu sprostredkovať žiakom live vysielanie vzdelávacích činností uskutočňujúcich sa priamo v škole.
		- Počas výchovno-vzdelávacieho procesu je zvonenie vypnuté.
		- Žiaci v triede nemusia mať rúško, v ostatných interných a externých priestoroch rúško musia nosiť.
		- Pedagogický zamestnanec organizuje telovýchovné aktivity vonku v areáli školy, prípadne v okolí školy. Telocvičňa je zatvorená.

**čl. 3**

**Základné povinnosti zákonných zástupcov**

Zákonní zástupcovia dodržiavajú pokyny riaditeľa školy, ktoré upravujú podmienky prevádzky základnej školy do konca školského roka 2019/2020.

## Povinnosti zákonných zástupcov

* + - Zákonný zástupca zodpovedá za dodržiavanie hygienicko - epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk).

### Zákonný zástupca zabezpečí dieťaťu každý deň 2 rúška (jedno rezervné má žiak v taške) a papierové jednorazové vreckovky.

* + - Zákonný zástupca dohliadne na to, aby jeho dieťa prichádzalo a odchádzalo len s osobami, ktoré s ním žijú v spoločnej domácnosti.

### Zákonný zástupca predkladá pri prvom nástupe žiaka do základnej školy, alebo po každom prerušení dochádzky žiaka do školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie.

* + - Písomné vyhlásenie o zdravotnej spôsobilosti žiaka je uverejnené na webovej stránke školy. Ak zákonný zástupca nemá možnosť vytlačiť si tento dokument z webovej stránky školy, dostane ho v prvý deň nástupu svojho dieťaťa. Dokument si svojím perom vypíše a odovzdá pedagogickému zamestnancovi.

### V prípade, že u dieťaťa je podozrenie alebo potvrdené ochorenie na COVID-19, bezodkladne zákonný zástupca o tejto situácií informuje príslušného vyučujúceho a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**čl. 4**

**Opatrenia školy kvôli prevencii nákazy COVID-19**

* + - Pri ceste do školy sa sprevádzajúce osoby a žiaci riadia opatreniami ÚVZ SR a pokynmi RÚVZ.
		- Sprevádzajúce osoby sa vo vnútorných priestoroch školy nepohybujú.
		- Žiak nosí rúško všade vo vnútorných priestoroch školy, okrem svojej skupiny/triedy v interných a externých priestoroch školy, kde prebieha výchovno-vzdelávací proces.
		- Nepedagogický zamestnanec školy nosí rúško alebo ochranný štít. Pedagogický zamestnanec má odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosí rúško alebo ochranný štít.
		- Pedagogický zamestnanec zabezpečí v miestnosti časté a intenzívne vetranie.
		- Pedagogický zamestnanec upozorňuje žiakov na dodržiavanie hygienických pravidiel pri kýchaní a kašľaní.
		- Pri návšteve toalety si žiak nasadí rúško. Po použití toalety si dezinfekčným mydlom z dávkovača umyje ruky a osuší jednorazovými papierovými utierkami. Potom si vydezinfikuje ruky. Žiak nepoužíva textilný uterák.
		- Pri odchode na školský dvor si žiak nasadí rúško. Žiaci sa nedržia za ruky, idú pokojne a dodržiavajú odstupy.
		- Upratovanie a dezinfekcia toaliet prebieha podľa potreby. Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
		- Smetné koše sú bez vrchného uzáveru, aby nebol fyzický kontakt rúk s košom pri zahadzovaní odpadu.
		- Ak žiak v priebehu dňa vykazuje niektorý z možných príznakov COVID- 19, je umiestnený do samostatnej miestnosti a škola kontaktuje zákonných zástupcov, ktorí ho bezodkladne vyzdvihnú. O podozrení na nákazu COVID –19 škola informuje príslušný RÚVZ tak, ako je to v prípade iných infekčných ochorení.
		- Ak sa u zamestnanca školy alebo školského klubu detí objavia príznaky nákazy COVID –19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**čl. 5**

**Stravovanie v školskej jedálni**

* + - Stravovanie je zabezpečené pre žiakov 1. – 5. ročníka.
		- Výdaj jedla sa uskutoční do troch hodín od jeho prípravy, aby nedošlo k jeho znehodnoteniu.
		- Stravovanie v jedálni základnej školy je zabezpečené tak, aby sa skupiny žiakov nepremiešavali.
		- Stravu vydáva personál na tácke spolu s čistým príborom. Žiaci si sami jedlo a pitie nedokladajú a neberú si ani príbory.
		- Pri vydávaní jedál je nutné dodržiavať bežné hygienické pravidlá (pedagogický zamestnanec má rúško, rukavice).

**čl. 6**

**Záverečné ustanovenia**

* Prevádzkový poriadok a vnútorný režim školy je záväzný pre všetkých žiakov a zamestnancov školy.
* Pedagogický zamestnanec / triedny učiteľ je povinný preukázateľne oboznámiť s Prevádzkovým poriadkom a vnútorným režimom školy žiakov triedy.
* Riaditeľ školy je povinný uverejniť Prevádzkový poriadok a vnútorný režim školy na webovú stránku školy pre zákonných zástupcov žiakov.
* Tento Prevádzkový poriadok nadobúda účinnosť 1.júna 2020. Platí do 30.júna 2020.

V Sabinove 28.05.2020 **Mgr. Peter Haas**

riaditeľ školy